Príloha č. 4 

PORTÁL

Poskytovateľ je povinný viesť v aktuálnom čase a v súlade s príslušnými platnými právnymi predpismi súvisiacu dokumentáciu k predmetu zmluvy, a to aj v digitálnej podobe prostredníctvom portálu – webovej aplikácie, do ktorej zabezpečí poskytovateľ objednávateľovi online prístup bez zbytočného odkladu po nadobudnutí účinnosti zmluvy, pričom táto webová aplikácia musí umožňovať integráciu dát s iným systémom. 

V Portáli, časť Kalendár – bude poskytovateľ viesť harmonogram plnenia predmetu zmluvy - výstup zo vstupných auditov v oblasti plnenia predmetu zmluvy – auditové správy, vrátane návrhov na zosúladenie s platnou legislatívou v prípade zisteného nesúladu. Harmonogram bude obsahovať termíny výkonov, ich sledovanie a dodržiavanie. Poskytovateľ bude povinný počas celej doby účinnosti zmluvy priebežne zaznamenávať a aktualizovať v portáli naplánované výkony, vypracované dokumenty, písomné informácie, a to mesačne, v samostatných evidenciách – moduloch.
Poskytovateľ bude portál priebežne aktualizovať a dopĺňať v členení údajov jednotlivo po pracoviskách objednávateľa, a to aj vo forme kalendárového zobrazenia.
Tieto údaje musia poskytovať úplný a aktuálny prehľad  o plánovaných a zrealizovaných výkonoch za príslušný kalendárny mesiac. 

Prístup do aplikácie bude primárne zabezpečený protokolom HTTPS, bude chránený menom a heslom (vygenerované poskytovateľom) s podporou silného hesla. V aplikácii bude poskytovateľ priebežne spracovávať údaje za dodané výkony a mesačne viesť evidencie súvisiace s predmetom plnenia tak, aby korešpondovali s predloženými faktúrami za mesačné plnenie. 
Portál bude počas platnosti zmluvy sprístupnený online s minimálnou dostupnosťou 5 pracovných dní, 8 hodín denne, v čase od 08.00 do 16.00 pre určených zamestnancov objednávateľa a v prípade požiadavky objednávateľa pre tretie osoby (dodávateľov objednávateľa).
Portál bude umožňovať import a export všetkých spracovaných dát a údajov vo formáte xls. (tabuľkový editor), csv. (comma-separated values) a doc. (textový editor).

Najneskôr do 30 dní odo dňa zániku zmluvy bude poskytovateľ povinný vyexportovať všetky údaje objednávateľovi dohodnutým spôsobom.